Държавен вестник, бр. 99, 2023 г., стр. 25

БРОЙ  99	
Д Ъ Р Ж А В Е Н  В Е С Т Н И К 	
СТР.  25  
което съгласува проекта, като са отбелязани 
препоръки за следващите етапи на реализация; 
3. „Електроенергиен системен оператор“ – ЕАД 
(вх. № 419#3/10.01.2023 г.), съгласно което същият 
няма възражения по проекта на генерален план.
На 31 юли 2023 г. с писмо с изх. № 09-02-3-
30/28.07.2023 г. ДППИ внесе окончателен вариант 
на допълнен и коригиран проект на план.
Налице са: мотивирано експертно становище 
по проекта на директора на дирекция „Морска 
администрация – Бургас“ и капитан на прис-
танище Бургас, вх. № 419/16.11.2022 г., както и 
изготвено и представено по реда на чл. 112б, 
ал. 4 от ЗМПВВППРБ мотивирано становище по 
проекта на изпълнителния директор на Изпъл-
нителна агенция „Морска администрация“, изх. 
№ ДОК-296/07.08.2023 г.
Със заповед на министъра на транспорта и съ-
общенията и министъра на регионалното развитие 
и благоустройството № РД-08-459 от 28.08.2023 г. 
(МТС) и № РД-02-14-914 от 24.08.2023 г. е назначен 
междуведомствен експертен съвет за разглеждане, 
обсъждане и приемане на внесения от Държав-
но предприятие „Пристанищна инфраструкту-
ра“ проект на генерален план за развитие на 
пристанищен терминал Бургас-изток-1, част от 
пристанище за обществен транспорт Бургас по 
чл. 106а от ЗМПВВППРБ.
Проектът на план е разгледан и обсъден на 
заседанието на междуведомствения експертен 
съвет, проведено на 19 септември 2023 г. Съгласно 
решението по т. 4 от протокола от заседанието на 
съвета проектът на генерален план за развитие 
на пристанищен терминал Бургас-изток-1, част 
от пристанище за обществен транспорт Бургас 
по чл. 106а от ЗМПВВППРБ, е приет, при ус-
ловие че бъдат отразени направените бележки 
и предложения, за които е постигнато съгласие 
на заседанието на съвета – на Главна дирекция 
„Гранична полиция“ и на Агенцията по геодезия, 
картография и кадастър. Видно от протокола, на 
заседанието са присъствали 10 членове на съвета 
с право на решаващ глас. От тях 9 са гласували за 
приемане на проекта, което представлява повече 
от 2/3 от присъствалите с право на решаващ глас, 
както изисква чл. 18, ал. 1 от Правилата за работа 
на междуведомствения експертен съвет, утвърдени 
с т. IV от заповедта на министъра на транспорта 
и съобщенията и министъра на регионалното 
развитие и благоустройството № РД-08-459 от 
28.08.2023 г. (МТС) и № РД-02-14-914/24.08.2023 г.
Несъгласие с приетото решение е изразил 
представителят на Община Бургас. Мотивите 
му, изложени в писмена форма като „особено 
мнение“ с вх. № 419#32 от 27.09.2023 г., са пред-
ставени на 26.09.2023 г., в рамките на срока по 
чл. 19, ал. 4 от Правилата за работа на МЕС за 
изпращане на бележки или предложения по из-
готвения протокол, и в изпълнение на условието 
на чл. 18, ал. 4 от същите правила за представяне 
на мотиви, оформени като „особено мнение“, и 
представляват неразделна част от протокола за 
работата на междуведомствения експертен съвет 
от 19 септември 2023 г. 
С писмо на ДППИ, вх. № 419#35/4.10.2023 г., 
e внесен поправен проект на генерален план и 
допълнително изискуема информация. Предста-
вените с писмото документи са изпратени по 
електронна поща (на 6.10.2023 г.) на представи-
телите на всички ведомства, в т.ч. и тези, които 
не са присъствали на проведеното заседание на 
съвета, с което е дадена възможност да предста-
вят бележки по представената документация не 
по-късно от 11.10.2023 г.
Становища, в определения в електронното 
писмо срок, по така изпратената документация 
са получени по електронна поща от: 1. упъл-
номощения представител на Главна дирекция 
„Гранична полиция“ на 6.10.2023 г., съдържащо 
бележки; 2. упълномощения представител на 
Агенцията по геодезия, картография и кадастър 
на 11.10.2023 г., съдържащо констатации от извър-
шената проверка на представената документация 
и заключение, че не възразява срещу проекта 
на генерален план за развитие на пристанищен 
терминал Бургас-изток-1. 
Във връзка с бележките на ГД ГП, с писмо 
вх. № 31-03-48/12.10.2023 г., Държавно предприя­
тие „Пристанищна инфраструктура“ представи ко-
ригиран чертеж BE6404-MP-01-D-GL-0-09-Roads-
Open Zone East-1-Rev 12-09, както и информация 
за проведено обсъждане. Получената от ДППИ 
документация е представена по електронна поща 
на упълномощения представител на ГД ГП, кой-
то с електронно писмо от 13 октомври 2023 г. 
информира, че няма забележки.
На 16 октомври 2023 г., след срока за пред-
ставяне на бележки, в Министерството на 
транспорта и съобщенията постъпи становище 
на Агенция „Пътна инфраструктура“ (вх. № 31-
03-48/16.10.2023 г.), с което съгласува поправената 
проектна разработка. 
Предвид изложеното и на основание чл. 112а, 
ал. 5 и 7 и чл. 112б, ал. 8 от ЗМПВВППРБ и 
чл. 36 от Наредба № 10 от 2014 г. за обхвата и 
съдържанието, изработването, одобряването и 
изменението на генералните планове на прис-
танищата за обществен транспорт нареждаме:
1. Одобряваме приетия от междуведомствения 
експертен съвет по чл. 112а, ал. 4 от ЗМПВВППРБ 
проект на генерален план за развитие на прис-
танищен терминал Бургас-изток-1 – ПУП – план 
за регулация и застрояване за пристанищната 
територия и парцеларен план за пристанищната 
акватория, част от пристанище за обществен 
транспорт Бургас по чл. 106а от ЗМПВВППРБ 
(текстови и графични части).
2. Изпълнителна агенция „Морска админи-
страция“ да изпрати настоящата заповед за обна-
родване в „Държавен вестник“ и да я съобщи на 
вносителя Държавно предприятие „Пристанищна 
инфраструктура“.
3. Заповедта може да бъде оспорена по реда 
на Административнопроцесуалния кодекс пред 
Върховния административен съд в 14-дневен 
срок от обнародването є в „Държавен вестник“.
Министър на транспорта  
и съобщенията:  
Г. Гвоздейков
Министър на регионалното  
развитие и благоустройството:  
А. Цеков
8384